CELEX: 62007CJ0174
Language: mt
Date: 2008-12-11
Title: Sentenza tal-Qorti tal-Ġustizzja (il-Ħames Awla) tal-11 ta' Diċembru 2008. # il-Kummissjoni tal-Komunitajiet Ewropej vs Répubique italienne. # Nuqqas ta’ Stat li jwettaq obbligu - Artikolu 10 KE - Direttiva 2006/112/KE - Sitt Direttiva tal-VAT - Obbligi taħt is-sistema interna - Verifika ta’ operazzjonijiet taxxabbli - Amnestija. # Kawża C-174/07.

Sentenza tal-Qorti tal-Ġustizzja (Il-Ħames Awla) tal-11 ta’ Diċembru 2008 – Il-Kummissjoni vs L-Italja
      (Kawża C‑174/07)
      “Nuqqas ta’ Stat li jwettaq obbligu – Artikolu 10 KE – Direttiva 2006/112/KE – Sitt Direttiva tal-VAT – Obbligi taħt is-sistema interna – Verifika ta’ operazzjonijiet taxxabbli – Amnestija”
      Dispożizzjonijiet fiskali - Armonizzazzjoni tal-liġijiet - Taxxi fuq id-dħul mill-bejgħ - Sistema komuni ta’ taxxa fuq il-valur
         miżjud - Obbligi tal-persuni responsabbli għall-ħlas tal-VAT (Artikolu 10 KE; Direttivi tal-Kunsill 77/388, Artikoli 2 u 22,
         u 2006/112, Artikoli 2(1)(a), (ċ) u (d), u 193 sa 273) (ara l-punti 34-37 u d-dispożittiv)
      
      Suġġett 
      
         
               Nuqqas ta’ Stat li jwettaq obbligu - Ksur tal-Artikoli 2 u 22 tas-Sitt Direttiva tal-Kunsill 77/388/KEE, tas-17 ta’ Mejju
                  1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ - Sistema komuni ta’ taxxa fuq
                  il-valur miżjud: bażi uniformi ta’ stima (ĠU L 145, p. 1) issostitwita, mill-1 ta’ Jannar 2007, mid-Direttiva tal-Kunsill
                  2006/112/KE, tat-28 ta’ Novembru 2006, dwar sistema komuni ta’ taxxa fuq il-valur miżjud (ĠU L 347, p. 1) - Obbligi taħt is-sistema
                  interna - Liġi nazzjonali li tirrinunzja għall-verifika tal-operazzjonijiet taxxabbli mwettqa matul sekwenza ta’ perijodi
                  fiskali.
               
            Dispożittiv 
      
         
                  1)
               
               
                  
               
               
                  	Billi estendiet, permezz tal-Artikolu 2(44) tal-Liġi Nru 350, dwar id-dispożizzjonijiet għat-tfassil tal-baġit annwali u pluriennali
                     tal-Istat (Liġi tal-finanzi għall-2004) [legge n. 350, disposizioni per la formazione del bilancio annuale e pluriennale dello
                     Stato (legge finanziaria 2004)], tal-24 ta’ Diċembru 2003, għas-sena 2002, l-amnestija fiskali prevista fl-Artikoli 8 u 9
                     tal-Liġi Nru 289, dwar id-dispożizzjonijiet għat-tfassil tal-baġit annwali u pluriennali tal-Istat (Liġi tal-finanzi għall-2003)
                     [legge n. 289, disposizioni per la formazione del bilancio annuale e pluriennale dello Stato (legge finanziaria 2003)], tas-27
                     ta’ Diċembru 2002, u billi pprovdiet, għalhekk, għal rinunzja ġenerali u mingħajr distinzjoni għall-verifika tal-operazzjonijiet
                     taxxabbli mwettqa matul il-perijodu ta’ tassazzjoni relattiv għas-sena 2002, ir-Repubblika Taljana naqset milli twettaq l-obbligi
                     tagħha taħt id-dispożizzjonijiet tal-Artikoli 2(1)(a), (ċ) u (d), u 193 sa 273 tad-Direttiva tal-Kunsill 2006/112/KE, tat-28
                     ta’ Novembru 2006, dwar is-sistema komuni ta’ taxxa fuq il-valur miżjud, li mill-1 ta’ Jannar 2007 ħadu post l-Artikoli 2
                     u 22 tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri
                     dwar taxxi fuq id-dħul mill-bejgħ - Sistema komuni ta’ taxxa fuq il-valur miżjud: bażi uniformi ta’ stima, kif ukoll taħt
                     l-Artikolu 10 KE.
                  
               
            
         
                  2)
               
               
                  
               
               
                  	Ir-Repubblika Taljana hija kkundannata għall-ispejjeż.